C 152/136
DA
Den Europæiske Unions Tidende
6.4.2022
3.2.
EØSU påskønner resultaterne af direktivet om energieffektivitet.
Samtidig er udvalget klar over manglerne i EU's kollektive indsats for at reducere energiforbruget.
3.3.
Covid-19-pandemien har undergravet EU's kollektive indsats og vil uden tvivl få yderligere konsekvenser med hensyn til at nå højere mål.
Opnåelsen af de vejledende nationale bidrag vil kræve en større indsats fra alle medlemsstaternes side.
EØSU anbefaler, at man kombinerer instrumenter, som er kompatible med et velreguleret marked, såsom skatter, punktafgifter og begrænsede, men omsættelige rettigheder, f.eks.
emissionshandelssystemet og lovgivnings­ mæssige foranstaltninger, hvis der er behov herfor.
3.4.
EØSU gentager sin bemærkning fra sin udtalelse om den europæiske klimalov (3) om, at målet bør være at opnå den størst mulige reduktion af drivhusgasemissioner med de lavest mulige socioøkonomiske omkostninger.
Det er nødvendigt at finde den rette balance for at kunne opfylde EU's mål for et minimum af samlede omkostninger.
Omkostnings­ effektiviteten af energibesparende foranstaltninger falder typisk i takt med, at mængden af sparet energi stiger: De første foranstaltninger er nemme at anvende, men yderligere foranstaltninger er dyrere og giver færre resultater.
Forslaget bør skabe balance og sikre, at de uforholdsmæssigt store omkostninger ikke væltes over på energiforbrugerne.
3.5.
EØSU støtter incitamenter og værktøjer til gennemførelse af direktivet om energieffektivitet for at afbøde de sociale konsekvenser af forslaget og hjælpe sårbare kunder og husholdninger, der er blevet særlig hårdt ramt af covid-19.
Udvalget bifalder derfor især forslaget om at oprette en social klimafond, som skal stille yderligere finansielle midler til rådighed med henblik på at forhindre en stigning i energifattigdommen, og opfordrer til overholdelse af princippet om en »retfærdig omstilling« for at tage hensyn til medlemsstaternes forskellige situationer.
3.6.
EØSU opfordrer EU-institutionerne til at sikre synergier mellem initiativerne i Fit for 55-pakken.
I tilfælde af væsentlige ændringer af pakken anmoder EØSU EU-institutionerne om at udarbejde en konsekvensanalyse.
3.7.
EØSU glæder sig over den ledende rolle, som direktivet har tildelt den offentlige sektor, som bør arbejde på at reducere energiforbruget i forbindelse med tjenesteydelser og bygninger.
EØSU forstår udfordringen med at gøre fremskridt inden for alle relevante sektorer, navnlig transport, offentlige bygninger, IKT, fysisk planlægning samt vand- og affaldshåndtering.
EØSU konstaterer med tilfredshed, at direktivets artikel 6 udvider anvendelsesområdet for renoveringsforpligtelsen til at omfatte alle offentlige organer på alle forvaltningsniveauer og alle aspekter af deres aktiviteter.
EØSU fremhæver, at dette vil kræve tilstrækkelig finansiel og teknisk bistand samt uddannet personale.
Derfor anbefaler EØSU i overensstemmelse med sin udtalelse om omarbejdning af EU's finanspolitiske ramme (4) at anvende »den gyldne regel« for offentlige investeringer for at sikre produktiviteten og det sociale og økologiske grundlag for de kommende generationers trivsel.
EØSU opfordrer de lokale og regionale myndigheder til at samarbejde med centralregeringen og alle dele af byggesektoren for at opnå synergier og fjerne unødvendige hindringer for gennemførelsen af renoveringsmålene.
3.8.
EØSU støtter de foranstaltninger, der skal vedtages af den offentlige sektor med henblik på at støtte byggesektoren, navnlig SMV'erne, og udvikle og gennemføre nye teknologier inden for rammerne af renoveringsbølgeinitiativet.
Kriterier såsom omkostningseffektivitet og økonomisk gennemførlighed samt kvalitetsmæssige og sociale kriterier bør anvendes i forbindelse med offentlige udbud og fortsat spille en rolle på andre områder for at sikre lige vilkår.
3.9.
EØSU glæder sig over, at det nye EU-mål er af bindende karakter og anbefaler derfor, at de vejledende nationale mål tager hensyn til de forskellige udgangspunkter og særlige nationale forhold og emissionsreduktionspotentiale, herunder i ø-medlemsstater og på øer, samt de bestræbelser, der er gjort, i overensstemmelse med Rådets konklusioner fra december 2020 (5).
3.10.
EØSU understreger den tætte forbindelse mellem indsatsen for at opnå energieffektivitet og NextGenerationEU's mission og mål, navnlig genopretnings- og resiliensfaciliteten.
EØSU opfordrer til, at en betydelig del af de 37 % af genopretnings- og resiliensfaciliteten, der er øremærket til grønne projekter, afsættes til energieffektivitetsprojekter i overensstemmelse med den reelle efterspørgsel og det reelle behov i de enkelte medlemsstater.
(3) (4) (5)
EUT C 364 af 28.10.2020, s. 143.
Det Europæiske Økonomiske og Sociale Udvalgs udtalelse om Omarbejdning af EU's finanspolitiske ramme med henblik på en bæredygtig genopretning og en retfærdig omstilling, vedtaget den 20.10.2021 (EUT C 105 af 4.3.2022, s. 11).
https://data.consilium.europa.eu/doc/document/ST-22-2020-INIT/da/pdf